b'\n_START_ARTICLE_\nSanna Tahvanainen\n_START_PARAGRAPH_\nSanna Tahvanainen (s. 13. toukokuuta 1975) on suomalainen ruotsiksi kirjoittava kirjailija. H\xc3\xa4n toimii my\xc3\xb6s Hufvudstadsbladetin kolumnistina._NEWLINE_Tahvanainen on opiskellut kirjallisuutta \xc3\x85bo Akademissa sek\xc3\xa4 tanskalaista kirjallisuutta ja naistutkimusta Aarhusin yliopistossa. H\xc3\xa4n on koulutukseltaan filosofian maisteri kirjallisuustieteest\xc3\xa4._NEWLINE_Tahvanaisen esikoisteos, runokokoelma Fostren, ilmestyi vuonna 1994 h\xc3\xa4nen ollessaan 19-vuotias. H\xc3\xa4n on kirjoittanut my\xc3\xb6s kolumneja, romaaneja, n\xc3\xa4ytelmi\xc3\xa4, kuunnelmia ja lastenkirjan._NEWLINE_Tahvanainen asui yli kymmenen vuotta Maarianhaminassa, mist\xc3\xa4 h\xc3\xa4n muutti Helsinkiin vuonna 2013. H\xc3\xa4nen perheeseens\xc3\xa4 kuuluu mies ja tyt\xc3\xa4r.'